Počasie Veľkej Británie do veľkej miery ovplyvňuje Atlantický oceán. Charakterizujú ho vlhké zimy väčšinou bez snehovej nádielky a chladné daždivé letá.
Západné prúdenie vetrov prináša do Veľkej Británie veľa zrážok, vzduch býva nasýtený vodnými parami, ktoré sa zrážajú do často veľmi hustej hmly. Napriek tomu že sa ostrovy nachádzajú pomerne ďaleko na severe, ich podnebie je mierne s relatívne malými výkyvmi teplôt.